stanford-oval/wikipedia huggingface dataset:
Mario Filippeschi

Mario Filippeschi (7. kesäkuuta 1907 Montefoscoli – 25. joulukuuta 1979 Firenze) oli italialainen oopperalaulaja, äänialaltaan tenori.
Filippeschi opiskeli alun perin klarinetinsoittoa. Hän liittyi vuonna 1927 armeijapalvelukseen kolmeksi vuodeksi, siirtyi sitten lauluopintoihin ja debytoi vuonna 1937 Colornossa Edgardon roolissa oopperassa Lucia di Lammermoor. Varhaisella urallaan Filippeschi keskittyi varsinkin Giuseppe Verdin ja verististen säveltäjien raskaampiin rooleihin mutta siirsi sittemmin pääpainon Gioacchino Rossinin, Gaetano Donizettin ja Vincenzo Bellinin bel canto -teoksiin. Colornossa debytoituaan Filippeschi lauloi kahden kauden ajan Alankomaissa. Toisen maailmansodan aikana hän oli kiinnitettynä Italiassa ja Saksassa. Roomassa Filippeschi teki ensimmäisen esiintymisensä maaliskuussa 1942 Pinkertonin roolissa Madama Butterflyssa. Ensimmäisen La Scala -esiintymisensä hän teki Mauriziona Adriana Lecouvreurissa syyskuussa 1948.
Filippeschi pääsi esiintymään säännöllisesti Roomaan, Napoliin, Espanjaan, Ranskaan, Meksikoon ja Etelä-Amerikkaan. Erään menestyksekkään esiintymisen hän teki Maria Callasin vastaesiintyjänä Rossinin Armidessa Maggio Musicale Fiorentino -festivaalissa vuonna 1952. Muita merkittäviä rooleja olivat Arnoldo (Wilhelm Tell) ja Herttua (Rigoletto). Filippeschin uralla oli merkittävä myös ooppera Trubaduuri. 1950-luvun lopussa hän vietti yhden kauden Lontoossa. Filippeschi vetäytyi laulajanuraltaan 1960-luvulla. Hänelle myönnettiin vuonna 1977 palkinnot Bellini d'Oro ja Luculliano d'Oro.
Liskohaukka

| Liskohaukka |
| --- | --- |
 Senegalilainen liskohaukka
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Kaupifalco
Laji::  monogrammicus
Kaksiosainen nimi
 Kaupifalco monogrammicus  (Temminck, 1824) 
Alalajit
 Kaupifalco monogrammicus monogrammicus  Kaupifalco monogrammicus meridionalis 
Katso myös
   Liskohaukka Wikispeciesissä   Liskohaukka Commonsissa 
Infobox OKNimi-testi OKIUCN-testi OK: 
Liskohaukka (Kaupifalco monogrammicus) on afrikkalainen päiväpetolintu ja sukunsa ainoa edustaja. Kaupifalco-suvun nimesi Bonaparte 1854 Johann Jakob Kaupin kunniaksi.
Koko ja ulkonäkö

Linnun pituus on noin 35–38 senttimetriä ja paino 250–280 grammaa, naaras on hiukan suurempi. Se on varpushaukan kokoluokkaa oleva pitkäjalkainen petolintu, jonka höyhenpuku on harmaa, vatsapuolelta tummaraitainen. Koivet ja nokka ovat punertavat. Vaaleassa kurkussa on musta pystyjuova. Sukupuolet ovat samanvärisiä. Saalistaessaan se voi lekutella pysyen ilmassa paikallaan.
Esiintyminen

Liskohaukka elää Afrikassa Saharan eteläpuolella Etelä-Afrikkaan saakka noin 13 miljoonan neliökilometrin laajuisella alueella. Maailman populaation koko on 100 000–1 000 000 yksilöä ja lajin kanta on elinvoimainen.
Elinympäristö

Avoimet, harvapuiset metsät, savanni ja pensaikkoalueet.
Lisääntyminen

Pesä on risuista rakennettu ja sijaitsee puun oksanhaarassa tai palmun latvassa. Naaras munii 1–3 valkoista munaa ja hautoo yksin. Koiras tuo hautovalle naaraalle ruokaa.
Ravinto

Nimensä mukaisesti liskohaukka syö liskoja ja muita pieniä matelijoita mutta myös lintuja, pikkunisäkkäitä ja isoja hyönteisiä.
Mario Eusebio Mestril Vega

Mario Eusebio Mestril Vega
Mario Eusebio Mestril Vega (s. 5. maaliskuuta 1940 Nuevitas) on kuubalainen roomalaiskatolinen piispa. Hänet vihittiin papiksi Camagüeyn hiippakuntaan 4. elokuuta 1964 ja nimitettiin Camagüeyn vihkipiispaksi sekä Cediaen titulaaripiispaksi 16. marraskuuta 1991. Piispaksi vihkiminen seurasi 9. helmikuuta 1992. Pääkonsekraattorina toimi Adolfo Rodríguez Herrera, jota avustivat Faustino Sainz Muñoz ja Pedro Claro Meurice Estiu.
Mestril Vega sai 2. helmikuuta 1996 nimityksen Ciego de Avilan piispaksi.
Manne (sana)

Manne on Suomen romaneista – varsinkin miespuolisista – käytettävä yleisesti halventavana pidetty ilmaus. Eräässä suomalaisten keskuudessa tehdyssä kyselytutkimuksessa vastaajat pitivät ilmauksia ”neekeri”, ”ryssä” ja ”manne” kaikkein loukkaavimpana vähemmistöjen nimityksistä.
Aiheesta muualla

Anttonen, Ritva: »Manne takaraivossa» – Ennakkoluulot ja syrjintä suomalaisten romaniyrittäjien kokemana.  (Jyväskylä studies in business and economics 79)  Publishing Unit, University Library of Jyväskyla, 2009.  ISBN 978-951-39-3505-4.  Teoksen verkkoversio.
Mario Echandi Jiménez

Mario Echandi Jiménez
Mario José Echandi Jiménez (17. kesäkuuta 1915 – 30. heinäkuuta 2011) oli Costa Rican presidentti 1958–1962.
Ennen presidenttiyttään Jiménez oli toiminut Costa Rican suurlähettiläänä Yhdysvalloissa ja edustanut maataan myös Amerikan valtioiden järjestössä ja YK:ssa.
Lisäksi Jiménez toimi Costa Rican ulkoasiainministerinä. Hän oli ehdolla presidentiksi uudelleen vuosina 1970 ja 1982, mutta jäi kummallakin kerralla valitsematta. Jiménez kuoli sydänkohtauksen jälkeiseen keuhkokuumeeseen 96-vuotiaana heinäkuussa 2011.
Lehtijärvi (Parkano)

| Lehtijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°57′49″N, 23°09′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  Lehtikoski 
Järvinumero:  35.574.1.001
Mittaustietoja
Pinnankorkeus:  120,4 m 
Rantaviiva:  2,711 km 
Pinta-ala:  0,20791 km² 
Suurin syvyys:  6 m 
 fiLehtijärvi 
Lehtijärvi  on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Lehtijärvi on osa Sammatinjoen valuma-aluetta.
Maantietoa

Järven pituus on 1,2 kilometriä, leveys 350 metriä ja sen pinta-ala on 21 hehtaaria. Se sijaitsee Sammatinjoen uoman järviketjun alimmaisena järvenä ja sen lasku-uoma putoaa 200 metriä pitkällä laskuosuudellaan Ruojärven Ruonanlahteen 20 senttimetriä. Siihen laskee idästä Kurunoja, joka tuo Kurunviidan ja Ojasuon vedet järveen, ja sen lisäksi pari lyhyttä pelto- ja metsäojaa. Järven vesi vaihtuu lähinnä 30 metriä pitkän Mäkelänkosken virtauksesta, joka koostuu lähes kaikesta Sammatinjoen valuma-alueen vesistä. Rantaviivan pituus on 2,7 kilometriä. Kolmasosa rantaviivasta on peltomaata ja loput metsäisiä rinteitä. Järven lähiympäristössä sijaitsee kolme maatilaa ja rannoille on rakennettu kaksi vapaa-ajan asuntoa. Järven itärantaa seuraa yhdystie 13275 ja Lehtikosken ylittää toinen yhdystie 13289, joka yhtyy edelliseen kosken länsirannalla. Itärantoja seuraa taloille vievä yksityistie. Noin 200 metrin etäisyydellä järven ohittaa Tampere-Seinäjoki-junarata.
Historiaa

Vanhassa puhtaaksi piirretyssä pitäjänkartassa näkyy Lehtijärven pohjoisosa. Järven rannat olivat silloin pääasiassa niittyä, jonka joukossa oli pieniä peltotilkkuja. Ne kuuluivat ainakin Lehtijärven tai Lehtikosken maatiloille. Kartan ulkopuolisista tiloista ei ole tässä tietoa. Ylinenlampi ja Marjolampi muodostivat yhtenäisen järvialtaan, joka on piirretty karttaan nimettömänä ja jonka laskuoja oli piirretty mutkaisena uomana. Sen eteläpäässä sijaitsi Mäkelän torppa. Nämä kaikki kuuluivat Vahojärven kylään. Lehtijärven talon kautta kulki tie, joka seurasi Sammatinjoen uomaa pohjoiseen.
Mario Epifanio Abdallah Mgulunde

Mario Epifanio Abdallah Mgulunde (1931 Kalenga – 14. maaliskuuta 2006) oli tansanialainen roomalaiskatolinen arkkipiispa. Hänet vihittiin papiksi Iringan hiippakuntaan 8. huhtikuuta 1962 ja nimitettiin sen johtoon 23. lokakuuta 1969. Piispaksi vihkiminen seurasi 15. helmikuuta 1970. Pääkonsekraattorina toimi James Dominic Sangu, jota avustivat James Joseph Komba ja Adriani Mkoba.
Mgulunde sai 9. maaliskuuta 1985 nimityksen Taboran arkkipiispaksi, jonka tehtävissä hän toimi, kunnes kuoli virassa.
MTV Sarja

| MTV Sarja |
| --- | --- |

Lähetykset alkoivat:  1. maaliskuuta 2008
Lähetykset loppuivat:  31. maaliskuuta 2014
Omistaja:  MTV Oy
Tunnuslause:  Kaikki hyvä jatkuu aikanaan
Maa:   Suomi
Näkyvyysalue:  Koko maa, satelliitti jakelussa, kaapeliverkossa
Aiemmin:  MTV3 Sarja (2008–2013)
Rinnakkaiskanava(t):  MTV3 Sub AVA C More Max MTV Fakta MTV Fakta XL MTV Leffa C More Juniori MTV Komedia
Kotisivu:  www.mtvtotal.fi (arkistoitu)
Saatavuus
Satelliitti
Canal Digital:  Kanava ?
Kaapeliverkko
Sonera:  Kanava 38
DNA Welho:  Kanava 148
Elisa:  Kanava 39
IPTV (ADSL)
Maxivision:  Kanava ?
Elisa:  Kanava 664
Infobox OKNimi-testi OK: 
MTV Sarja (aiemmin MTV3 Sarja) oli maksullinen MTV3 Kanavapaketin televisiokanava vuosina 2008–2014. Kanava näkyi digitaalisessa kaapeliverkossa (DVB-C) sekä laajakaista-TV:n (IPTV) ja satelliitin (Canal Digital) kautta.
Kanavan lähetykset alkoivat maaliskuussa 2008. Sen lähetykset päättyivät 31. maaliskuuta 2014 vähäisten katsojamäärien vuoksi.
Kanavan viimeinen ohjelma ennen lopettamista oli "Dallas".
Kanavan sarjoja

Alkkarit
Baywatch
Bergerac
Bill Cosby Show
Cannon
Cheers
Comedy Store
Hunter
Dallas
Good Morning Miami
Jaettu maa
Jamie Kennedy Experiment
Karjatila High Chaparral
Kath ja Kim
Keskiyön kutsu
Kojak
Kovat koppalakissa
L.A. Law
Maanalainen armeija
Maanalainen armeija iskee jälleen
Miami Vice
Muotitalo
Murhasta tuli totta
Murphy Brown
Musta kyy
Nikki
Perhe on paras
Perheen kesken
Perry Mason
Pokka pitää
Pyhimys
Remington Steele
Ritari Ässä
Taxi
The A-Team
Tohtori tuli kaupunkiin
V
Veijareita ja pyhimyksiä
Zorro
Äly ja Väläys
Älypäät
Entiset logot

1. maaliskuuta 2008 – 2012
2012 – 2. marraskuuta 2013
Manne Jokela

Manne Aatto Samuel Jokela, vuoteen 1916 Kestikievari (30. elokuuta 1916 Laihia – 14. lokakuuta 1990 Laihia) oli suomalainen maanviljelijä ja virkamies, joka sai maanviljelysneuvoksen arvonimen.
Jokelan vanhemmat olivat maanviljelijä Jaakko Jokela ja Liisa Kari ja puoliso vuodesta 1944 Anja Kyllikki Tulisaari, aiemmin Roth. Jokela tuli ylioppilaaksi Ilmajoen keskikoulusta ja lukiosta 1934 ja valmistui Helsingin yliopistosta  agronomiksi 1944 ja maatalous- ja metsätieteiden kandidaatiksi 1945. Hän oli Suomen Turkiseläinten Kasvattajain Liiton konsulentti 1945–1948, Vaasan piirin vt. asutustarkastaja 1949–1951, Seinäjoen piirin vt. asutustarkastaja 1951 ja asutustarkastaja 1952–1963, Seinäjoen läntisen piirin asutustarkastaja 1963–1965, Seinäjoen asutuspiirin asutustoimiston piiripäällikkö 1965–1971 ja Seinäjoen maatalouspiirin maataloustoimiston piiripäällikkö1971–1979.
Jokela oli myös maanviljelijä Jokelan tilalla Laihialla 1946–1979. Hän oli Laihian kunnanvaltuuston jäsen 1965–1968 ja 1970–1972 ja kunnanhallituksen varajäsen 1954–1958 ja vuodesta 1965. Jokelalla oli lisäksi useita muita luottamustehtäviä, kuten Itikassa edustajiston jäsenyys vuodesta 1954 ja hallintoneuvoston jäsennyys vuodesta 1963. Itikan hallintoneuvoston varapuheenjohtaja hän oli 1965–1974 ja johtokunnan varapuheenjohtaja 1975–1984. Jokela sai maanviljelysneuvoksen arvonimen 1979. Laihian Urheilijoita aikanaan edustanut Jokela oli kymmenottelija, joka muun muassa osallistui Kalevan kisoihin ja voitti kymmenottelussa akateemisen mestaruuden.
Aiheesta muualla

Tiina Hemminki: Manne Jokela Biografiasampo.
Mario Ferraro

Mario Ferraro vuonna 2022.
Mario Ferraro (s. 17. syyskuuta 1998 Toronto) on kanadalainen jääkiekkoilija. Hän edustaa NHL-seura San Jose Sharksia. Puolustajana pelaava Ferraro on Sharksin toisen kierroksen varaus vuoden 2017 varaustilaisuudesta. Kaudella 2019-2020 alkaneella NHL-urallaan Ferraro on pelannut 252 runkosarjaottelua, joissa on tehnyt yhdeksän maalia ja 44 syöttöä eli 53 tehopistettä.
Manne Muoniovaara
Julkaisuja

Nimellä M. Muoniovaara:
Sementti ja sen käyttö. Rakentajain kustannus, Helsinki 1922
Sementti ja sen käyttö 3, Betoni. Rakentajain kustannus, Helsinki 1922
Sementti ja sen käyttö 4, Rautabetoni. Rakentajain kustannus, Helsinki 1922
Sementti ja sen käyttö 5, Sementtituotteet ja tekokivi. Rakentajain kustannus, Helsinki 1922
Osakeyhtiö Constructor aktiebolag 1917-1927. Helsinki 1927
Rakennustoiminnan sosialipoliittinen järjestäytyminen : mihin suuntaan?. Tekijä, Helsinki 1927
Rakennusaine- ja tarvikehintojen sekä rakennuskustannusten vaihteluista Suomessa vv. 1922-40.  Liiketaloustieteellinen tutkimuslaitos, Helsinki 1940
Luettelo Qing-dynastian aikaisista kapinoista

Kiinaa vuosina 1644–1911 hallinnutta Qing-dynastiaa vastaan nousi harvinaisen suuri määrä kapinoita, tässä ainakin tärkeimmät:
Feodaaliprinssien kapina (1673–1681) (vuodet pitäisi tarkistaa)
Valkoisen lootuksen kapina (1784–1812)
1820- ja 1830-lukujen vuokra- ja riisimellakat
Taiping-kapina (1850–1864)
Shanghain triadikapina 1853–1855
Tikarikapina (1853?) (myös Shanghaissa, lieneekö sama?)
Nian-kapina (1853–1868)
Punaisten turbaanien kapina (1854–1861)
Guizhoun kapina (1854–1873)
Kiinan muslimikapina 1855–1873
Kiinan muslimikapina 1862–1877
Boksarikapina (1900–1901)
Wuchangin kansannousu (1911), josta alkoi Xinhai-vallankumous
Mahmoud Khatami

Mahmoud Khatami
Mahmoud Khatami (pers. ‏محمود خاتمی‎) (s. 4. tammikuuta 1963) on iranilainen filosofi, joka on toiminut professorina Isossa-Britanniassa ja Yhdysvalloissa. Khatami on käsitellyt ennen kaikkea metafysiikkaa. Hänet tunnetaan ennen kaikkea ”onteettisen filosofian” kehittämisestä. Khatamin tausta on fenomenologiassa ja islamilaisessa teologiassa, ja hän on saanut vaikutteita muun muassa Martin Heideggeriltä ja Mulla Sadralta.
Teoksia

Heidegger's Notion of the World (2001)
Sadraean Meditations: Toward a Transcendent Philosophy of Mind (2003)
An Introduction to Philosophy of Mind (2003)
From a Sadraean Point of View: Towards an Elimination of the Subjectivistic self (2004)
Phenomenology of Religion (2004)
Transcendental Subjectivity and Beyond (2005)
Aesthetics from a Phenomenological Point of View (2005)
Phenomenology of Art (2006)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mahmoud Khatami
Käännös suomeksi
Manne Siegbahn

| Karl Manne Georg Siegbahn |
| --- | --- |

Henkilötiedot
Syntynyt: 3. joulukuuta 1886 Örebro, Ruotsi
Kuollut: 26. syyskuuta 1978 (91 vuotta) Tukholma, Ruotsi
Kansalaisuus:   Ruotsalainen
Koulutus ja ura
Tutkinnot:  Lundin yliopisto
Instituutti:  Lundin yliopisto Uppsalan yliopisto Tukholman yliopisto
Tutkimusalue:  Fysiikka
Tunnetut työt:  Röntgenspektroskopia
Palkinnot:   Nobelin fysiikanpalkinto (1924)
Karl Manne Georg Siegbahn (3. joulukuuta 1886 – 26. syyskuuta 1978) oli ruotsalainen fyysikko, joka sai Nobelin fysiikanpalkinnon 1924 löydöistään röntgenspektroskopian alalta.
Siegbahn väitteli tohtoriksi Lundin yliopistosta vuonna 1911. Väitöskirjan otsikko oli Magnetische Feldmessungen (magneettikenttämittauksia). Opintojensa aikana hän toimi professori Johannes Rydbergin assistenttina. Vuodesta 1912 vuoteen 1937 Siegbahn kehitti uusia menetelmiä ja laitteita röntgenspektroskopiamittauksiin, mistä hänet myöhemmin Nobelin palkinnolla palkittiin. Vuonna 1920 Rydbergin kuoltua hän sai professorin viran ensin Lundin yliopistosta, sittemmin vuonna 1923 Uppsalan yliopistosta, ja vuonna 1937 Ruotsin kuninkaallisesta tiedeakatemiasta.
Siegbahn meni naimisiin Karin Högbomin kanssa 1914 ja he saivat kaksi poikaa. Toinen pojista, Kai Manne Börje Siegbahn, jakoi vuonna 1981 Nobelin fysiikanpalkinnon Nicolaas Bloembergenin ja Arthur Leonard Schawlowin kanssa.
Aiheesta muualla

Biografia Nobel-säätiön sivuilla (englanniksi)
Luettelo Queenin singleistä

Tämä on luettelo Queenin Britanniassa julkaisemista singleistä.
Keep Yourself Alive (1973)
Seven Seas Of Rhye (1974)
Killer Queen (1974)
Now I'm Here (1975)
Bohemian Rhapsody (1975)
You’re My Best Friend (1976)
Somebody To Love (1976)
Tie Your Mother Down (1977)
Queen's First EP (1977)
We Are the Champions (1977)
Spread Your Wings (1978)
Bicycle Race (1978)
Don’t Stop Me Now (1979)
Love Of My Life (Live) (1979)
Crazy Little Thing Called Love (1979)
Save Me (1980)
Play The Game (1980)
Another One Bites the Dust (1980)
Flash (1980)
Under Pressure (1981) (Queen & David Bowie)
Body Language (1982)
Las Palabras de Amor (1982)
Back Chat (1982)
Radio Ga Ga (1984)
I Want to Break Free (1984)
It's A Hard Life (1984)
Hammer To Fall (1984)
Thank God It's Christmas (1984)
One Vision (1985)
A Kind of Magic (1986)
Friends Will Be Friends (1986)
Who Wants to Live Forever (1986)
I Want It All (1989)
Breakthru (1989)
The Invisible Man (1989)
Scandal (1989)
The Miracle (1989)
Innuendo (1991)
I’m Going Slightly Mad (1991)
Headlong (1991)
The Show Must Go On (1991)
Bohemian Rhapsody (1991)
The Five Live EP (1993)
Heaven For Everyone (1995)
A Winter's Tale (1995)
Too Much Love Will Kill You (1996)
Let Me Live (1996)
You Don't Fool Me (1996)
No-One but You (1998)
Another One Bites the Dust (1999) (Queen & Wyclef Jean featuring Pras & Free)
Under Pressure (1999) (Queen + David Bowie)
We Will Rock You (2000) (Five + Queen)
Flash (2003) (Queen + Vanguard)
Reaching Out (live) (2005) (Queen + Paul Rodgers)
Another One Bites the Dust (2005) (Queen vs. The Miami Project)
Say It's Not True (2007) (Queen + Paul Rodgers)
C-lebrity (2008) (Queen + Paul Rodgers)
Magnes (mytologia)

Magnes (m.kreik. Μάγνης, Magnēs) viittaa kreikkalaisessa mytologiassa kolmeen eri hahmoon:
Magnes, Aioloksen ja Enareten poika, jolle nimettömäksi jäänyt najadi synnytti kaksi poikaa: Polydekteen ja Diktyksen. Euripides mainitsee, että hänen puolisonsa olisi ollut Filodike, ja heidän poikansa Eurynomos ja Eioneus. Eustathios kutsuu vaimoa Meliboiaksi ja kertoo yhden pojista olleen nimeltään Alektor. Lisäksi Magnes olisi antanut Pelion-vuoren juurella olleelle kaupungille nimen Meliboia puolisonsa mukaan, ja koko maalle nimen Magnesia itsensä mukaan.
Magnes, Argoksen ja Perimelen poika ja Hymenaioksen isä. Osa Thessaliasta nimettiin hänen mukaansa Magnesiaksi.
Magnes, Zeuksen ja Thyian poika, ja Makedonin veli.
Luettelo RMS Titanicin miehistön jäsenistä

Tämä on luettelo RMS Titanicin miehistön jäsenistä.
Onnettomuudesta pelastuneille miehistön jäsenille luovutetaan kuivat vaatteet New Yorkissa.
Titanicilla oli varsin suuri miehistö ja henkilökunta, jonka tunnetuimmat jäsenet ovat nämä henkilöt. † tarkoittaa, että henkilö kuoli laivan uppoamisen yhteydessä.
M/S Tampere

| M/S Tampere |
| --- | --- |

Tyyppi:  Moottorilaiva
Lippuvaltio:  Suomi
Kotipaikka:  Tampere
Omistaja:  Laivanvarustamo Tampere Oy
Aiemmat omistajat:  Suomen Hopealinja Oy
Rakennustelakka:  Wärtsilä, Vaasa
Luovutettu:  1957
Tekniset tiedot
Pituus:  28,85 m
Leveys:  6,81 m
Syväys:  2,1 m
Lähteet:  
M/S Tampere on vuonna 1957 valmistunut suomalainen sisävesimatkustajalaiva. Laiva on seilannut aina Pyhäjärvellä Kokemäenjoen vesistössä ja sen kotisatama on ollut Laukontorin satama. Alus liikennöi reitillä Tampere–Hämeenlinna vuoteen 2013 saakka, jolloin Hopealinja myi aluksen Laivanvarustamo Tampere Oy:lle ravintolaivaksi. 2020-luvulla romuksi kuvailtu laiva on kerännyt merkittävää julkisuutta sen ankkuroiduttua luvattomasti lukuisiin paikkoihin Vanajaa. Se on joutunut myös laajan ilkivallan kohteeksi.
Aluksella on 180 matkustajapaikkaa sekä ruokailutilat 100 matkustajalle. M/S Tampere oli ravintolalaivana yksi Tampereen vanhimpia toiminnassa olevia ravintoloita[lähde? ]. Laivaravintolana se avattiin ensimmäisen kerran vuonna 1958.
Aiheesta muualla

Kuvia tai muita tiedostoja aiheesta M/S Tampere Wikimedia Commonsissa
Marjukka Vainio

Osa Vainion sekä Olli ja Riitta Jalosen ympäristötaideteoksesta Linjaali (2004), johon on upotettu Vainion valokuvaa.
Marjukka Irmeli Vainio (24. toukokuuta 1953 Renko – 11. toukokuuta 2019 Hämeenlinna)  oli suomalainen valokuvataiteilija. Hän toimi valokuvataiteen taiteilijaprofessorina 2009–2014.
Vainio valmistui ylioppilaaksi vuonna 1973. Hän opiskeli valokuvaajatutkinnon Taideteollisessa korkeakoulussa 1977–1987. Vuonna 1983 Vainio opiskeli New Yorkissa International Center of Photographyssä. Hän valmistui taiteen maisteriksi Taideteollisesta korkeakoulusta 1998.
Uransa alussa Vainio työskenteli lehtikuvaajana Hämeen Sanomissa ja Avotakassa. 1990-luvulla hän jättäytyi vapaaksi taiteilijaksi. Hän kuvasi töissään erityisesti luontoa ja elämän kiertokulkua. 1980-luvulla hän oli nostamassa valokuvataidetta kuvataiteen rinnalle ja kehitti värivalokuvausta. Hänen yksityisnäyttelyitään on järjestetty sekä Suomessa että ulkomailla.
Vainio sai Hämeen läänin taidetoimikunnan valokuvataiteen palkinnon 1996, ruotsalaisen Svensk Bokkonst -palkinnon valokuvateoksesta Hommage à Ester Helenius 1998, Suomi-palkinnon 2003, Hämeen taidetoimikunnan taidepalkinnon 2006 ja Suomen kirjataiteen palkinnon 2006. Hän oli Hämeen taidetoimikunnan jäsen 1998–2003 ja valtion valokuvataidetoimikunnan jäsen 2000–2003 ja varapuheenjohtaja 2003–2006.
Marvin L. Esch

Marvin L. Esch
Marvin Leonel Esch (4. elokuuta 1927 Flinton, Pennsylvania – 19. kesäkuuta 2010 Ann Arbor, Michigan) oli yhdysvaltalainen republikaanisen puolueen poliitikko. Hän syntyi Pennsylvanian osavaltiossa, mutta valmistui lopulta Michiganin yliopistosta.
Esch istui Yhdysvaltain edustajainhuoneen jäsenenä Michiganin toisesta vaalipiiristä vuosina 1967–1977. Häntä seurasi Carl Pursell.
Esch oli jo ennen uraansa liittovaltion kongressissa istunut Michiganin edustajainhuoneessa. Hän oli epäonnistuneesti ehdolla Yhdysvaltain senaattiin.
Manne Tuomenoksa

Manne Tuomenoksa (s. 17. tammikuuta 1973) on suomalainen kirjailija. Hän on julkaissut kolme runokokoelmaa ja aforismikokoelman, joka voitti ensimmäisen Mirkka Rekola-kilpailun 2017.
Kirjallinen tuotanto

Käsialan yö, Sanasato, 2014
Kävely, Sanasato, 2016
Maisemankanto, Sanasato, 2017
Kaipauksen harmaa, Into, 2017 (käännös Længslens grå, Forlaget Muse, 2021)
Hiljaisuudennopea, Oppian, 2024
Palkinnot ja tunnustukset

Kunniamaininta, J. H. Erkon kirjoituskilpailu, 2001
Mirkka Rekola-palkinto, 2017
Majeerteenien sulttaanikunta

Majeerteen, Majerteen eli Macherten (somaliksi Majerteen, arab. ماجرتين‎, Muhammad Harti Amaleh Abdi Muhammad Abdirahman Jaberti) on Harti-klaanin alaklaani Somaliassa. Harti-klaani taas kuuluu Darod-klaaniin. Klaanin pääasiallinen asuinalue on Puntmaa Koillis-Somaliassa.
Majeerteenin sulttaanikunta oli merkittävä ennen siirtomaavallan aikaa. Klaanista on peräisin vuoden 1960 jälkeen kaksi presidenttiä ja kaksi pääministeriä. Klaanin jäsenillä oli muitakin merkittäviä tehtäviä Somalian itsenäisyyden ajan alkuvuosina. Puntmaassa klaani on yhä vaikutusvaltainen.
Majed Moqed

Majed Moqed
Majed Mashaan Ghanem Moqed (18. kesäkuuta 1977 Al-Nakhil, Saudi-Arabia [lähde? ] – 11. syyskuuta 2001 Arlingtonin piirikunta, Virginia, Yhdysvallat) oli saudiarabialainen terroristi ja yksi viidestä American Airlinesin lennon 77 kaappaajasta. Hani Hanjour ohjasi koneen päin Pentagonia Virginiassa.
Käännös suomeksi
Majesteettikirja

Majesteettikirja (saks. Majestätsbrief) oli Pyhän saksalais-roomalaisen keisarikunnan keisarin antama asiakirja, jonka nojalla alamainen sai etuja tai oikeuksia.
Historiallisesti merkittävä oli keisari Rudolf II:n Böömin protestanteille 1609 antama majesteettikirja, joka lupasi heille uskonnonvapauden sekä oikeuden rakentaa kouluja ja kirkkoja. Kirkkoihin liittyvän kohdan tulkitseminen aiheutti erimielisyyksiä. Kun myöhempi keisari Matias tulkitsi majesteettikirjaa katolilaisten eduksi, johti se tapahtumasarjaan, joka sytytti kolmikymmenvuotisen sodan.
M/S Tomke

| M/S Tomke |
| --- | --- |
Tyyppi:  Rahtilaiva
Lippuvaltio:  Gibraltar
Kotipaikka:  Gibraltar
IMO-numero:  9197806
MMSI-numero:  236111000
Tunnuskirjaimet:  ZDEC9
Aiemmat nimet:  2000: Gerhard G 2000– Tomke
Omistaja:  Klaus Eilbrecht Schiffahrts GmbH & Co. KG MS Tomke
Rakennustelakka:  Daewoo Mangalia Heavy Industries S.A., Mangalia, Romania
Rakennusnumero:  1007
Luovutettu:  2000
Tekniset tiedot
Pituus:  82,5 m
Leveys:  12,4 m
Syväys:  6,7 m
Bruttovetoisuus (GT):  2 301
Nopeus:  20,37–22,22 km/h
Nopeus:  11–12 kn
Lastikapasiteetti:  4 782 m³
Lastikapasiteetti:  132 TEU
Lähteet:  
M/S Tomke (IMO 9197806) on saksalaisen  Klaus Eilbrecht Schiffahrts GmbH & Co. KG MS Tomken omistuksessa oleva kappaletavara-alus. Alus on rakennettu vuonna 2000 Daewoo Mangalia Heavy Industries S.A:n telakalla Mangaliassa, Romaniassa. Kuollutta painoa Tomkella on 3 171 tonnia. Alus on rekisteröity Gibraltarin lipun alle.